<classify> Akizugumza jana na waandishi wa habari wakati wa utambulisho wa huduma hiyo, Meneja Chapa wa kampuni ya Tigo, William Mpinga alisema kuwa wasanii hao watatumia burudani hiyo kuwahabarisha wateja kuhusiana na huduma hiyo.Alisema kuwa kupitia kampuni ya Tigo wateja watajipatia nyimbo zaidi ya milioni 36 za ndani na nje ya nchi.Alisema kuwa pia kampuni hiyo ya Tigo kwa kushirikiana na kampuni ya Africa Music Right itatafuta miziki mipya ya kusisimua ya wasanii wa ndani kila itakapotoka na kuiweka kwenye huduma hiyo.Mpinga alisema kuwa huduma hiyo itawawezesha wasanii kujipatia kipato zaidi kutokana na malipo watakayolipwa kutokana na huduma hiyo.Wasanii watapewa elimu ya kutosha kuhusiana na huduma hii ili kujihakikishia ni kwa namna gani watanufaika nayo,alisema Mpinga.Alisema kuwa kampuni hiyo pia imedhamiria kuhakikisha kuwa inawapatia wasanii fursa ya kujifunza mengi kuhusiana na muziki hasa katika suala zima la biashara ya muziki.Mafunzo hayo yalianza jana ambapo wasanii wengi walihudhuria na kupewa elimu ya kutosha kuhusiana na namna ya utumiaji wa huduma hiyo kupitia Tigo.Wasanii watakaoimba katika uzinduzi huo ni Ali Kiba, Professa J, Vanesa Mdee, Ben Paul, Isha Mashauzi, Diamond Platinum, bendi ya Malaika, Yamoto, Msondo na Sikinde pamoja na wasanii wengine wengi.  <topic>: michezo 